Srpski patriotski savez
<s>Srpski patriotski savez je opoziciona politička stranka iz Srbije.</s><s>Formalno je osnovana kao Pokret ujedinjenih lokalnih samouprava u Kraljevu 2010. godine, a trenutni naziv i statut je usvojen 21. jula 2018, kada je pokret fuzionisan sa grupom građana okupljenom oko predsednika opštine Novi Beograd i bivšeg vaterpoliste, Aleksandra Šapića, te je prerastao u političku stranku.</s><s>Šapić je na osnivačkoj skupštini izabran za predsednika SPAS-a.</s>

<s>Pozadina</s>

<s>Pokret ujedinjenih lokalnih samouprava 
Pokret ujedinjenih lokalnih samouprava je predstavljao lokalnu grupu građana iz Kraljeva, koju je početkom 2010. godine formiralo više lokalnih stranaka i pokreta (poput Pokreta za Kraljevo).</s><s>Oni su prekompozicijom vlasti postali deo tadašnje vladajuće većine u opštini, a upravo su potonji odbornici tog pokreta bili ključni faktor ove promene.</s><s>PULS je kasnije postao deo Patriotskog bloka, čiju okosnicu su činili Demokratska stranka Srbije i Srpski pokret Dveri.</s><s>Kasnijim razlazom ove koalicije, PULS nastavlja da dela nezavisno.</s>

<s>Aleksandar Šapić 
Višegodišnji predsednik opštine Novi Beograd i bivši proslavljeni vaterpolista, Aleksandar Šapić je doneo odluku o samostalnom izlasku na beogradske lokalne izbore 2018. godine, formirajući listu sa sopstvenom grupom građana.</s><s>Šapić je najavljivao da njegova koalicija može da sarađuje i sa opozicijom i sa strankama u vlasti, shodno tome šta će biti priroda političkih procesa u gradskoj skupštini.</s><s>Lista je osvojila 9,01 % glasova, čime je zauzela treće mesto u ukupnom zbiru, te je ostala u opoziciji.</s>

<s>Formiranje SPAS-a 
U toku leta i jeseni 2018. godine su intenzivirane aktivnosti koje je trebalo da dovedu do ukrupnjavanja opozicione scene u Srbiji.</s><s>U tom smislu, Šapićeva grupa građana i PULS su 21. jula formalno prvi zaokružili postupak formiranja stranke (Građanski blok 381 je osnovan 21. avgusta, a Savez za Srbiju 2. septembra).</s><s>Tog dana je Aleksandar Šapić putem društvenih mreža obavestio javnost o tome da je stranka formirana, a potom i dodao da „njegova stranka neće biti ni 'proamerička, ni proruska, ni profrancuska', već nacionalno orijentisana”.</s>

<s>Političke aktivnosti 
Iako se SPAS deklariše kao protivnik trenutne vlasti, stranka takođe odbija bilo kakvu vrstu saradnje sa ostalim opozicionim strankama i koalicijama, uz želju da samostalno nastupa na svim narednim izborima.</s><s>Shodno tome, u jesen 2018. godine, SPAS nije učestvovao u formiranju radne grupe za slobodu medija i organizaciju fer-izbora, a u kojoj je učešće uzela velika većina opozicionih stranaka i pokreta.</s><s>Za razliku od preostale dve opozicione odborničke grupe u gradskoj skupštini (koje čine odbornici Saveza za Srbiju i Građanskog bloka 381), SPAS je sa strankama vladajuće većine glasao za deklaraciju o osudi predsednika Udruženog sindikata Sloga i člana predsedništva SZS-a, Željka Veselinovića.</s><s>Putem svog naloga na „Tviteru”, Šapić redovno informiše javnost o aktivnostima stranke po raznim gradovima u Srbiji.</s>

<s>Vidi još 
 Savez za Srbiju
 Građanski blok 381
 Koalicija za mir
 Demokratska stranka Srbije</s>

<s>Reference</s>

<s>Nastanci 2018.</s><s>Srpski patriotski savez</s>

